Educating and learning across the lifespan – adult educators and older learners perspectives. Theory, research, practice, and policy
8.-10. novembril 2023. a. toimub Tallinna Ülikoolis rahvusvaheline konverents, mille keskne teema on: “Elukaare ülene koolitamine ja õppimine – täiskasvanute koolitajate ja vanemaealiste õppijate vaatenurgad. Teooria, teadustöö, praktika ja poliitika.”
Konverents toimub Euroopa Täiskasvanuhariduse Uurimise Liidu (European Society for Research on the Education of Adults, ESREA) ja kahe ESREA võrgustiku (Network on Education and Learning of Older Adults, ELOA ja Research Network for Adult Educators, Trainers and their Professionalisation, ReNAdET) koostöös. Esimese ühiskonverentsi eesmärk on uurida, analüüsida ja arutada konverentsi peateemaga seotud päevakajalisi probleeme ja küsimusi, vaatenurki ja võimalusi seoses teadustöö, poliitika ja erialase praktikaga.
Kooskõlas võrgustikutöö põhimõtetega kutsutakse täiskasvanuhariduse ja -koolituse valdkonna uurijaid, doktorante, järeldoktorante, eksperte ja praktikuid interaktiivses ja dialoogilises formaadis arutelusid algatama ja kaasa kõnelema.
Üleskutse teadustööde esitamiseks ja töötubade algatamiseks leiad SIIT!
Kutse konverentsile leiad SIIT!